Kárášjohka

250px|thumb|right|Kárášjoga boares girku huksejuvvon jagis 1807
250px|thumb|right|Mari Boine lea kárášjohkalaš
250px|thumb|right|Norgga Sámediggi

Kárášjoga gielda (, ) lea Norgga gielda sis-Finnmárkkus, Romssa ja Finnmárkku fylkkas. Kárášjoga rádjegielddat leat Porsáŋgu ja Deatnu davvin, Guovdageaidnu oarjin, Suoma bealde Ohcejohka nuortin ja Anár lullin. Gieldda čoahkkebáiki lea Kárášjoga gáttis, sullii 18 km Suoma rájis.

Kárášjohka gohčoduvvo maid "sámiid oaivegávpogin" danin go gieldda ássiin 80 proseantta leat sápmelaččat ja Kárášjoga gilis lea Norgga Sámedikki viessu. Dása lassin Kárášjogas doibmet sámi nášunalmusea Sámiid Vuorká-Dávvirat, NRK Sápmi, Sámi dáiddaguovddáš ja doppe lei sámegielat aviissa Ávvir doaimmahus.

 Historjá 
Bivdorokkit duođaštit ahte Kárášjoga guovllus leat ássan olbmot jo 3000 o.Kr. Boares dálveorohat Ávjovárri lea rievdan Kárášjoga gillin. Kárášjohka šattai iežaset gieldan jagis 1867 ja jagis 1872 dat šattai sierra girkosuohkanin.

Kárášjoga boares girku lea huksejuvvon 1807s ja dat lea Finnmárkku boarráseamos girku ja áidna visti mii ii buollán nuppi máilmmisoađi áigge. Ođđa girku lea huksejuvvon 1974s.

 Dovddus kárášjohkalaččat 
 Samuel Balto, jođii Ruonáeatnama čađa Fridtjof Nansena dutkijoavkkus jagis 1888
 Ole Nielsen Ravna, jođii Ruonáeatnama čađa Fridtjof Nansena dutkijoavkkus jagis 1888
 Kirsten Svineng, "Mamma Karasjok"
 Mari Boine, artista
 Matti Aikio, girječálli
 Iver Jåks, dáiddár
 Sverre Porsanger, neavttár
 Halvdan Nedrejord, musihkkár
 Intrigue, sámi rockjoavku
 Inga Ravna Eira, girječálli
 Felgen Orkester, sámi musihkkajoavku
 rOlffa, sámi musihkkajoavku
 Ivvár, sámi rockjoavku

 Liŋkkat 
 Kárášjoga gielda

 Gáldut 


Kategoriija:Finnmárkku gielddat
Kategoriija:Romssa ja Finnmárkku gielddat